ดิฉันทานยาคุมมาหลายปีแล้วค่ะแต่ดันมาลืมทาน1เม็ดช่วงมาทำงานแต่เช้าปกติเข้างาน8โมงแล้วมาเปลี่ยนเข้าเร็วกว่าปกติประจำเดือนพึ่งจะหมดไปเมื่อวันพฤหัส4มค61วันศุกร์กินตามปกติแต่ดันมาลืมวันเสาที่ผ่านมาแค่วันเดียวจะเป็นไรไหมค่ะพอมาวันอาทิตย์กินควบ2เม็ดเลยมาวันจันทร์ก็กินตามปกติมีโอกาสจะท้องไหม
สวัสดีค่ะ โดยปกติ หากลืมทานยาคุมกำเนิดไป 1 เม็ด ให้รีบทานเม็ดที่ลืมทันทีที่นึกได้ และให้ทานเม็ดต่อไปตามเวลาเดิมที่เคยทานเป็นปกติ ซึ่งประสิทธิภาพในการป้องกันการตั้งครรภ์อาจลดลงไปบ้างเพียงเล็กน้อยดังนั้นหาก ลืมทานยาคุมกำเนิดในวันเสาร์ เมื่อถึงวันอาทิตย์ควรรีบทานเม็ดของวันเสาร์ทันทีมีนึกได้ ส่วนเม็ดที่ทานวันอาทิตย์ให้ทานในเวลาเดิม และเมื่อถึงวันวันจันทร์ก็ให้ทานในเวลาเดิมเช่นกัน ประสิทธิภาพของยาคุมกำเนิดแม้จะลดลงไปบ้างเล็กน้อย แต่ก็ถือว่ายังสูงอยู่ โอกาสที่จะตั้งครรภ์นั้นยังถือว่าน้อยมากค่ะทั้งนี้ หากเม็ดที่ลืมทานเป็นเม็ดแป้ง หรือเม็ดยาที่ไม่มีฮอร์โมน คือตั้งแต่เม็ดที่ 21-28 ก็จะไม่มีผลต่อประสิทธิภาพในการคุมกำเนิดค่ะ